70െന്റ നിറവില് മമ്മൂട്ടി ബാല്യകാല ഓര്മകളില് ചന്തിരൂര് അരൂര്: 70ം പിറന്നാളിലെത്തിയ മെഗാസ്റ്റാര് മമ്മൂട്ടിയുടെ ഓര്മകളിലാണ് ചന്തിരൂരിലെ ബാല്യകാല സുഹൃത്തുക്കളും ഒപ്പം പഠിച്ചവരും. ഒന്നുമുതല് അഞ്ചാം ക്ലാസ്വരെ മമ്മൂട്ടി പഠിച്ചത് ചന്തിരൂര് ഗവ. ഹൈസ്കൂളിലാണ്. സ്കൂളിെന്റ നൂറാംവാര്ഷികാഘോഷ ചടങ്ങില് പങ്കെടുക്കാന് വര്ഷങ്ങള്ക്കുശേഷം മമ്മൂട്ടി എത്തിയിരുന്നു. പഠനകാലത്തെ രസകരമായ പല അനുഭവങ്ങളും പങ്കുവെച്ചുള്ളതായിരുന്നു മമ്മൂട്ടിയുടെ അന്നത്തെ പ്രസംഗം.ചന്തിരൂരാണ് മമ്മൂട്ടിയുടെ അമ്മവീട്. അഞ്ചാംക്ലാസിനുശേഷം പിതാവിെന്റ നാടായ വൈക്കം ചെമ്ബിലേക്ക് താമസം മാറ്റി. തുടര്ന്ന് സ്കൂള് വിദ്യാഭ്യാസം കുലശേഖരമംഗലം ഗവ. ഹൈസ്കൂളിലാണ് പൂര്ത്തിയാക്കിയത്. സിനിമയില് തിരക്കാകുന്നതിനുമുമ്ബും കോളജ് വിദ്യാഭ്യാസകാലത്തും ചന്തിരൂരില് ഇടക്കിടെ വരാറുണ്ടായിരുന്നു. സ്കൂളിലെ ശതാബ്ദി ആഘോഷച്ചടങ്ങില് പങ്കെടുക്കാനെത്തിയപ്പോള് കൂടെപ്പഠിച്ചവരില് പലരും ഓര്മപുതുക്കാന് എത്തിയിരുന്നു. ഓരോരുത്തരെയും ഓര്ത്തെടുത്തും പഴയ കാര്യങ്ങള് പറഞ്ഞും സൗഹൃദം പങ്കുെവച്ചുമാണ് മമ്മൂട്ടി അന്ന് യാത്രപറഞ്ഞത്. നാടിെന്റ ആദരവായി പി.ടി.എ പ്രസിഡന്റും പൂര്വ വിദ്യാര്ഥിയുമായ കെ.എ. ഷറഫുദ്ദീനാണ് അന്ന് മമ്മൂട്ടിക്ക് മെമേന്റാ നല്കിയത്.